તેમણે જણાવ્યું હતું કે ભારતમાં હવે વાતાવપણ બદલાયું છે અને અહીં ઉદ્યોગસાહસિકો પ્રત્યે ધ્યાન આપવામાં આવી રહ્યું છે. સરકારી નોકરી મેળવવા માગતા યુવાનોની સંખ્યામાં ઘટાડો થયો છે. સરકારી નોકરી હવે યુવાનોને કરવી નથી તે તમામ લોકો પોતાના નસીબના માલિક બનવા માગે છે. સીતારામને એમ પણ જણાવ્યું હતું કે સ્ટાર્ટઅપ્સે ભારતમાં શા માટે આવવું જોઇએ, રહેવું જોઇએ અને ભારતને મર્યાદિત ન સમજવું જોઇએ કારણ કે ટેકનોલોજી સિવાય અહીં અન્ય ક્ષેત્રોનો પણ વિકાસ થઈ રહ્યો છે. એક જમાનો હતો કે જ્યારે ઉદ્યોગસાહસિકતાને ઘણા લાંબા સમય સુધી એક જુગાડ કે ગોઠવણ તરીકે જોવામાં આવતી હતી. હાલમાં સિલિકોન વેલીમાં વસતા ભારતીયો પણ પરત આવી રહ્યા છે. એવું એટલા માટે બની રહ્યું છે કે ભારતમાં ઘણા સમયથી સ્ટાર્ટઅપ્સનો જમાનો ખીલ્યો છે. અહીં આવીને તેઓ પોતાના દેશને થોડું પ્રદાન કરવા માગે છે.